Diari Oficial de la Generalitat Valenciana


Sumari del DOGV 710, del 25-11-1987 (1987/810029)

ORDRE de 9 de novembre de 1987, de la Conselleria d'Indústria, Comerç i Turisme, per la qual es convoquen dues beques per a postgraduats.
-----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/09/(2)/dof/vci/html**

### Dades del document

Número de DOGV
:   710

Data del DOGV
:   25-11-1987

Secció del DOGV
:   DISPOSICIONS GENERALS

Número del document
:   1987/810029


Data del document
:   09-11-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 9 de novembre de 1987, de la Conselleria d'Indústria, Comerç i Turisme, per la qual es convoquen dues beques a postgraduats.  
La realitat autonòmica present suposa un nou març en què el desplegament de les activitats professionals requereixen una capacitació més específica en els diversos temes d'actualitat. Davant d'aquesta conjuntura, l'Administració ha d'oferir als postgraduats una sèrie d'oportunitats que els permeta d'ampliar els coneixements que han configurat una primera fase de formació com a futurs especialistes qualificats en el sector del comerç i de l'activitat comercial.  
Per tot això, la Conselleria d?Indústria, Comerç i Turisme, fa pública aquesta convocatòria de beques:  
I. TERMINI DE LA SOL·LICITUD  
El termini de la sol·licitud serà de 15 dies naturals, a partir de l'endemá de la publicació d'aquesta Convocatòria en el Diari Oficial de la Generalitat Valenciana.  
II. REQUISITS DELS SOL·LICITANTS  
Per optar a aquestes beques caldran els requisits següents:  
a) Estar en possessió del títol de Llicenciat.  
b) Es consideraran com a mèrits preferents:  
- La llicenciatura en Dret o Econòmiques.  
- aver realitzat el Curs d'Assessors Comercials.  
- Coneixement d'idiomes.  
III. NUMERO DE BEQUES I DOTACIONS  
Les beques es convoquen en número de dues i estan dotades amb 125.000 pessetes brutes mensuals. Així mateix, se subscriurà una assegurança mèdica a favor dels becaris.  
IV. DURACIO DE LES BEQUES  
El període de possessió de la beca serà de 2 mesos, prorrogables fins un any. La incorporació dels becaris a les activitats que els corresponga serà immediata, des del moment de la notificació.  
V. FORMALITZACIO DE LES SOL·LICITUDS  
Els candidats hauran de trametre les sol·licituds a la Conselleria d?Indústria, Comerç i Turisme (carrer Isabel la Catòlica nùm. 8, 2n., 46350 VALENCIA).  
La sol·licitud haurà d'anar acompanyada de la documentació següent:  
a) Curriculum vitae, de què formaran part les dades personals, la data de naixement, el domicili, telèfon i una foto tamany carnet.  
b) Expedient acadèmic.  
c) Qualssevol altres documents que acrediten la possessió d'altres títols o mèrits docents, investigadors, professionals o de coneixement d'idiomes que es vulguen al·legar.  
VI. PROCES DE SELECCIO  
Comercial.  
Les beques seran adjudicades per un Jurat presidit pel Director General de Comerç, del qual formaran part, com a Vocals:  
El Cap de l'Area d?Ordenació i Control de l'activitat Comercial.  
El Cap de l'Area de Promoció Comercial.  
El Jurat es reunirà dins dels 10 dies següents a l'acabament del termini de presentació de sol·licituds i podrà convocar tots aquells candidats que considere convenient, a fi de comprovar, mitjançant entrevista, els aspectes dels mèrits adduïts que estime d'interés.  
El Jurat podrà declarar deserta, totalment o parcial, l'adjudicació de les beques convocades.  
La decisió del Jurat es farà pública en el Diari Oficial de la Generalitat Valenciana.  
Els candidats, només pel fet de sol·licitar la beca, renuncien a tota classe d'acció judicial o extrajudicial contra la decisió del Jurat i accepten íntegrament el contingut d'aquesta convocatòria.  
VII. OBLIGACIONS DELS BECARIS  
Aquestes beques són incompatibles amb qualsevol altra beca o ajuda, així com amb l'exercici d'una activitat laboral regular. La infracció d'aquesta regla autoritzarà la Conselleria d?Indústria, Comerç i Turisme a cancel·lar la beca.  
La Direcció General de Comerç s'encarregarà d'ordenar les activitats dels becaris, així com de resoldre les incidències que es produesquen durant el període de possessió de les beques. La Conselleria d?Indústria, Comerç i Turisme, podrà deixar-les sense efecte en el cas que es produirà incompliment de les obligacions per part dels becaris.  
València, 9 de novembre de 1987.  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI